paragraph_text: mini|Partizanski borac Stjepan Filipović nekoliko trenutaka prije pogubljenja uzvikuje "Smrt fašizmu, sloboda narodu!" Smrt fašizmu – sloboda narodu! bio je poklič iz Drugog svjetskog rata. Njime se služio dio pripadnika pokreta otpora osovinskim osvajačima i njihovim suradnicima. Koristio se i na službenim dokumentima tijekom i u godinama poslije rata. Koristila se i skraćenica "SFSN!", a u crtežima se često vidi zajedno sa stisnutom šakom.